CELEX: 22010D0058
Language: bg
Date: 2010-04-30 00:00:00
Title: Решение на Съвместния комитет на ЕИП № 58/2010 от 30 април 2010 година за изменение на Протокол 31 към Споразумението за ЕИП относно сътрудничеството в специфични области извън четирите свободи

15.7.2010   
            
            
               BG
            
            
               Официален вестник на Европейския съюз
            
            
               L 181/27
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 58/2010
   от 30 април 2010 година
   за изменение на Протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към Споразумението беше изменен с Решение на Съвместния комитет на ЕИП № 70/2007 от 29 юни 2007 г. (1)
               
            
         
               (2)
            
            
               Регламент (ЕО) № 1692/2006 на Европейския парламент и на Съвета от 24 октомври 2006 г. за въвеждане на втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт (Марко Поло II) и за отмяна на Регламент (ЕО) № 1382/2003 (2), поправен в ОВ L 65, 3.3.2007 г., стр. 12, бе включен в Протокол 31 към Споразумението с Решение на Съвместния комитет на ЕИП № 70/2007 от 29 юни 2007 г. (3)
               
            
         
               (3)
            
            
               Уместно е сътрудничеството между договарящите се страни по Споразумението да бъде разширено, за да включи Регламент (ЕО) № 923/2009 на Европейския парламент и на Съвета от 16 септември 2009 г. за изменение на Регламент (ЕО) № 1692/2006 за въвеждане на втората програма „Марко Поло“ за предоставяне на финансова помощ от Общността за подобряване на екологичните постижения в системата на товарния транспорт (Марко Поло II) (4).
            
         
               (4)
            
            
               Следователно Протокол 31 към Споразумението трябва да се измени, за да позволи това разширено сътрудничество да започне от 1 януари 2010 г.,
            
         ПРИЕ НАСТОЯЩОТО РЕШЕНИЕ:
   Член 1
   След тирето (Регламент (ЕО) № 1692/2006 на Европейския парламент и на Съвета) от член 12, параграф 3 от Протокол 31 към Споразумението се поставя запетая и се добавя следният текст:
   „изменен със:
   
               —
            
            
               
                  32009 R 0923: Регламент (ЕО) № 923/2009 на Европейския парламент и на Съвета от 16 септември 2009 г. (ОВ L 266, 9.10.2009 г., стр. 1).“
            
         Член 2
   Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението (5).
   То се прилага от 1 януари 2010 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 април 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 304, 22.11.2007 г., стр. 54.
   
      (2)  ОВ L 328, 24.11.2006 г., стр. 1.
   
      (3)  ОВ L 304, 22.11.2007 г., стр. 54.
   
      (4)  ОВ L 266, 9.10.2009 г., стр. 1.
   
      (5)  Без отбелязани конституционни изисквания.